Carnisme legitimeres gjennom kulturelle myter, tradisjoner, og språklige grep som opprettholder en psykologisk avstand mellom mennesker og dyr. Dette inkluderer forestillinger som at det er "naturlig", "nødvendig" eller "normalt" å spise kjøtt fra bestemte arter. For eksempel blir hunder sett på som kjæledyr og familiemedlemmer i mange vestlige land, mens de i enkelte andre kulturer også blir betraktet som en kilde til mat. Tilsvarende blir kyr ansett som hellige og ukrenkelige i store deler av India, mens de i mange andre land primært oppfattes som matdyr og kilde til melk og kjøtt. Et annet eksempel er griser, som i vestlige samfunn ofte ses som en sentral kilde til kjøttprodukter, mens i noen kulturer eller religioner anses de som urene og uegnet til mat.